text: ঢাপঢুপ গণহত্যা () বাংলাদেশের স্বাধীনতা যুদ্ধ চলাকালীন সময়ে স্থানীয় চিহ্নিত রাজাকারদের সহায়তায় পাকিস্তানি দখলদারি সেনাবাহিনী দ্বারা  বাংলাদেশের পঞ্চগড়ের বোদা উপজেলার পাঁচপীর ইউনিয়নের ইসলামপুর ও শুকানপুকুরিসহ আশেপাশের কয়েকটি গ্রাম হিন্দু অধ্যুষিত এলাকার বাঙ্গালী হিন্দুদের উপর সংগঠিত হত্যাকান্ডকে বোঝায়। ১৯৭১ সালের এপ্রিল মাসের এই হত্যাকাণ্ডে ৩৫০০ জন বাঙ্গালী হিন্দুকে ব্রাশফায়ার ও কুপিয়ে করে হত্যা করা হয়।
  
  হত্যাকাণ্ড 
  বাঙালি হিন্দুদের উপর  নির্বিচার অত্যাচারে অতিষ্ট হয়ে সংখ্যালঘু হিন্দুরা ভারতে আসার জন্য ইসলামপুর গ্রামের ঢাপঢুপ বিলের পাড়ের আম বাগানে এসে সমবেত হয়েছিলো। পাকিস্তানি হানাদার বাহিনী ও  রাজাকারেরা সকালে সূর্য ওঠার পর যারা রওনা হয়েছিল তাদের পিছু ধাওয়া করে পথ রোধ করে এবং যারা আম বাগানে আশ্রয় নিয়েছিল তাদেরসহ নির্জন ঢাপঢুপ বিল পাড়ে জড়ো করে। এরপর লাইন করে দাঁড় করিয়ে পিছন দিক থেকে ব্রাশ ফায়ার করে হত্যা করা হয় এবং যারা বেঁচে যান তাদের ধারালো অস্ত্র দিয়ে কুপিয়ে ও খুঁচিয়ে নির্মম ভাবে হত্যা করা হয়। একে একে তাদের লাশ ঢাপঢুপ বিলে ফেলে লাশের ওপর সামান্য মাটি ছিটিয়ে দেওয়া হয়। পুরুষদের বেছে বেছে হত্যা করা হয়েছিল। ঢাপঢুপ বিল থেকে পাঁচশো গজ দক্ষিণে শুখানপুখুরি গ্রাম। যা বর্তমানে বিধবা পল্লী বা বিধবা গ্রাম হিসেবে পরিচিত।
  
  ভবিষ্যৎ ফল 
  বিলটি বর্তমানে ঢাপঢুপ বধ্যভুমি নামে পরিচিত। ২০১১ সালে জেলা পরিষদের আর্থিক সহায়তায় জেলা প্রশাসক বনমালী ভৌমিকের সহযোগীতায় একটি স্মৃতিফলক স্থাপন হয়েছে।
  
  তথ্যসূত্র 
  
  বিষয়শ্রেণী:১৯৭১-এ বাংলাদেশ
  বিষয়শ্রেণী:১৯৭১ বাংলাদেশে গণহত্যা
  বিষয়শ্রেণী:বাংলাদেশে গণহত্যা
  বিষয়শ্রেণী:বাংলাদেশের স্বাধীনতা যুদ্ধ
  বিষয়শ্রেণী:১৯৭১-এ গণহত্যা
  বিষয়শ্রেণী:বাঙালি হিন্দু গণহত্যা
  বিষয়শ্রেণী:পরিকল্পিত গণহত্যা
  বিষয়শ্রেণী:হিন্দু নিপীড়ন
  বিষয়শ্রেণী:এশিয়ায় জাতিগত উচ্ছেদ অভিযান
  বিষয়শ্রেণী:হিন্দুধর্ম বিরোধী
  বিষয়শ্রেণী:সাম্প্রদায়িক জাতিগত সংঘাত
  বিষয়শ্রেণী:ধর্মীয় নিপীড়ন
  বিষয়শ্রেণী:ভারত বিভাগ
  বিষয়শ্রেণী:দাঙ্গা
title: ঢাপঢুপ গণহত্যা